**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2017 m. spalio 26 d. Nr. T1-253

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 127 punktu ir atsižvelgdama į Plungės r. Didvyčių daugiafunkcio centro direktoriaus 2017 m. rugsėjo 19 d. įsakymą Nr. V-07 „Dėl Didvyčių daugiafunkcio centro ilgalaikio materialiojo turto pripažinimo netinkamu (negalimu) naudoti“ bei į Plungės r. Alsėdžių lopšelio-darželio direktoriaus 2017 m. rugsėjo 5 d. įsakymą Nr. V-54 „Dėl turto pripažinimo netinkamu (negalimu) naudoti, jo nurašymo ir likvidavimo“, Plungės rajono savivaldybės taryba n u s p r e n d ž i a:

1. Nurašyti dėl fizinio nusidėvėjimo pripažintą netinkamu (negalimu) naudoti Plungės rajono savivaldybei nuosavybės teise priklausantį turtą:

1.1. Pavėsinę, esančią Ateities Tako g. 1, Lieplaukalės kaime, Babrungo seniūnijoje, Plungės rajone (unikalus numeris 6898-7010-5033, pažymėjimas plane K4, įsigijimo vertė – 619,77 Eur, likutinė vertė – 0,00 Eur), patikėjimo teise valdomą Plungės r. Didvyčių daugiafunkcio centro;

1.2. Pavėsines, esančias Telšių g. 10C, Alsėdžių mstl., Plungės r. (unikalus numeris 6898-4007-1042, pažymėjimas plane K4, K5, K6, K7, įsigijimo vertė – 1 609,74 Eur, likutinė vertė – 0,00 Eur), patikėjimo teise valdomas Plungės r. Alsėdžių lopšelio-darželio.

2. Pavesti Plungės r. Didvyčių daugiafunkcio centro ir Plungės r. Alsėdžių lopšelio-darželio vadovams atlikti Savivaldybės turto, nurodyto sprendimo 1 punkte, nurašymo ir likvidavimo procedūras LR Vyriausybės nustatyta tvarka iki 2018 m. gegužės 1 d.

Šis sprendimas gali būti skundžiamas Lietuvos Respublikos civilinio proceso kodekso ar Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis